
Forskrift om ændring af lov om anlæg og drift af sporveje[footnoteRef:1] [1:  Notificeret i henhold til Europa-Parlamentets og Rådets direktiv (EU) 2015/1535 af 9. September 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT L 241 af 17. september 2015, s. 1).] 

af ...
I henhold til § 57, stk. 1, nr. 1 og 3, i forbindelse med stk. 3 i personbefordringsloven som affattet i bekendtgørelsen af 8. august 1990 (BGBl. I, s. 1690), hvor, stk. 1, i delen af sætningen før nr. 1 senest er ændret ved artikel 482, nr. 2, litra a), i forskrift af 31. august 2015 (BGBl. I s. 1474), fastsætter forbundsministeriet for trafik og digital infrastruktur følgende:
Artikel 1
Lov om anlæg og drift af sporveje af 11. december 1987 (BGBl. I s. 2648), der senest er ændret af artikel 1 i forskrift af 16. december 2016 (BGBl. I, s. 2938), ændres som følger: 
1. Indholdsoversigten ændres som følger:
Ordlyden i § 61 formuleres som følger:
"§ 61 Tilsyn af anlæg af driftsanlæg og køretøjer".
1. I § 2, stk. 1, tilføjes følgende punktum:
"§ 1, stk. 1, 3. til 5. punktum, ændres ikke."
2a.	I § 3, stk. 1, 2. punktum, nr. 3, indsættes ordlyden "eller en kombination af begge" efter ordet "personer".
2. § 4 ændres som følger:
a) Stk. 3, 2. punktum, ophæves. 
b) I stk. 4 indsættes ordlyden "eller en kombination af begge afhængigt af de lokale forhold" efter ordet "personer".
c) Følgende stk. 5 tilføjes: 
"(5) Virksomheden skal føre optagelser over
1.	de i sjette afsnit fastlagte, driftsmæssige forhold 
2.	den i henhold til § 23 førte og sikkerhedsrelevante kommunikation med driftssteder ved hjælp af telekommunikative anlæg 
3.	køredata for de udstyr, som er nævnt i § 33, stk. 13, 
og er bemyndiget til at opkræve, gemme og anvende de data, der er nævnt i nr. 1 til 3, så vidt dette er nødvendigt for at kunne føre driften sikkert, for at kunne dokumentere vedligeholdelsen af anlæggene og køretøjerne og for at kunne opklare årsagerne til farlige hændelser. Derudover er virksomheden bemyndiget til at overbringe de tekniske tilsynsmyndigheder de i 1. punktum nævnte data, som er nødvendige oplysninger for deres opgaveudførelse. Såfremt det drejer sig om personoplysninger, skal disse slettes efter senest 96 timer, medmindre kendskabet til dem er yderligt nødvendigt til det formål, som er nævnt i 1. punktum om opbevaring."
3. § 5, stk. 2, ændres som følger:
a) I 1. punktum udgår ordet "andre" foran ordene "sagkyndige personer".
b) I 2. punktum udgår ordet "også" foran ordet "driftsleder".
4. I § 16, stk. 5, tilføjes følgende punktum: 
"Endvidere forbliver den vejanlægsansvarliges ansvar uberørt."
5. I § 30, stk. 5, indføjes efter 1. punktum følgende punktum:
"I den forbindelse tjener redningsvejen redningen af personer, så vidt det i nødstilfældet ikke er muligt at stoppe køretøjer på stoppestedområdet."
6.  § 31, stk. 7, får følgende ordlyd: 
"(7)	Højden på perronoverflader, køretøjsgulv og køretøjers trinplader skal være afstemt i forhold til hinanden således, at passagererne nemt kan stige på og af. Højdeforskellen mellem perronens overflade og køretøjsgulvet skal minimeres under hensyntagen til belastnings- og slidparametre for de anvendte køretøjer. Perronoverfladen skal ikke ligge højere end køretøjsgulvet. Den skal være glidehæmmende."
7. I § 46, stk. 3, nr. 2, indsættes ordene "mindst i området for hver dør" efter ordene "anmodning om stop".
8. § 51, stk. 11, 2. punktum, formuleres som følger:
"Visningen af sporskiftesignaler er ikke nødvendig, hvis sporskifterne er en del af togsikringsanlæggene, eller hvis et køresignal styres afhængigt af sporskifteindstillingen og er tilsvarende markeret.".
9. § 53, stk. 2, nr. 3, får følgende ordlyd:
"3. afsporinger bliver genkendt i systemet med det samme, og der følger en egnet påvirkning på togkontrollen".
10. I § 55, stk. 2., tilføjes ordene "og skal være genkendelige for andre trafikanter i tilstrækkeligt omfang" efter ordet "være".
11. I § 57, stk. 3, får nr. 2 følgende ordlyd: 
"2. energiforsyningsanlæg	4 år".
12. § 61 ændres som følger:
a) I overskriften tilføjes ordene "og køretøjer".
b)I stk. 1, 2. punktum, tilføjes efter ordet "stikprøver" et komma og ordene "ved køretøjer på det første køretøj i en serie". 
13. I § 62, stk. 7, erstattes ordene "må driftsanlægget eller det første køretøj i en serie" af ordene "må driftsanlæg eller køretøjer". 
14. § 64 ændres som følger: 
a) I 1. punktum tilføjes "på dette tidspunkt" foran ordene "under opførelse".
b) Efter 1. punktum tilføjes følgende punktum:
"Hvis der i denne forskrift stilles andre krav til anlæg af driftsanlæg eller køretøjer end de indtil ... [Indsættes:  dato for denne ændringsforskrifts offentliggørelse] i henhold til gældende lovgivning, er det ikke nødvendigt at tilpasse eksisterende driftsanlæg eller køretøjer, eller sådanne der er under konstruktion, til denne forskrifts forskrifter. 

Artikel 2
Denne forskrift træder i kraft dagen efter dens offentliggørelse.
Forbundsrådet har givet samtykke.
